Ericu950/Stoicheia-meter-silver huggingface dataset:
μᾶλλον δὲ περιαντλῶν λόγους ἀνθρώπῳ λαλοῦντι μὲν πρὸς τοὺς οὐκ ἀκούοντας , μὴ ἀκούοντι δὲ τῶν λαλούντων .
καὶ γὰρ ἂν ἀκούσῃ τι βραχύ , τῆς ἀδολεσχίας ὥσπερ ἄμπωτιν λαβούσης , τοῦτο παραχρῆμα πολλαπλάσιον ἀνταποδίδωσι .
τὴν μὲν γὰρ ἐν Ὀλυμπίᾳ στοὰν ἀπὸ μιᾶς φωνῆς πολλὰς ἀντανακλάσεις ποιοῦσαν ἑπτάφωνον καλοῦσι ·
τῆς δ ἀδολεσχίας ἂν ἐλάχιστος ἅψηται λόγος , εὐθὺς ἀντιπεριηχεῖ κινοῦσα χορδὰς τὰς ἀκινήτους φρενῶν .
μήποτε γὰρ αὐτοῖς οὐκ εἰς τὴν ψυχὴν ἀλλ εἰς τὴν γλῶτταν ἡ ἀκοὴ συντέτρηται .
διὸ τοῖς μὲν ἄλλοις ἐμμένουσιν οἱ λόγοι , τῶν δ ἀδολέσχων διαρρέουσιν εἶθ ὥσπερ ἀγγεῖα κενοὶ φρενῶν ἤχου δὲ μεστοὶ περιίασιν 0 .
εἰ δ οὖν δοκεῖ πείρας μηδὲν ἐλλελεῖφθαι , εἴπωμεν πρὸς τὸν ἀδόλεσχον ὦ παῖ , σιώπα πόλλ ἔχει σιγὴ καλά δύο δὲ τὰ πρῶτα καὶ μέγιστα , τὸ ἀκοῦσαι καὶ ἀκουσθῆναι ·
ὧν οὐ δ ἑτέρου τυχεῖν ἐγγίγνεται τοῖς ἀδολέσχοις , ἀλλὰ καὶ περὶ αὐτὴν τὴν ἐπιθυμίαν ἀποδυσπετοῦσι .
τοῖς μὲν γὰρ ἄλλοις νοσήμασι τῆς ψυχῆς , οἷον φιλαργυρίᾳ φιλοδοξίᾳ φιληδονίᾳ , τὸ γοῦν τυγχάνειν ὧν ἐφίενται περίεστι 0 ·
τοῖς δ ἀδολέσχοις τοῦτο συμβαίνει χαλεπώτατον , ἐπιθυμοῦντες γὰρ ἀκροατῶν οὐ τυγχάνουσιν , ἀλλὰ πᾶς φεύγει προτροπάδην κ ἂν ἐν ἡμικυκλίῳ τινὶ καθεζόμενοι , κ ἂν περιπατοῦντες ἐν τ αὐτῷ θεάσωνται προσφοιτῶντα , ταχέως ἀνάζευξιν αὑτοῖς παρεγγυῶσι .
καὶ καθάπερ ὅταν ἐν συλλόγῳ τινὶ σιωπὴ γένηται , τὸν Ἑρμῆν ἐπεισεληλυθέναι λέγουσιν , οὕτως ὅταν εἰς συμπόσιον ἢ συνέδριον γνωρίμων λάλος εἰσέλθῃ , πάντες ἀποσιωπῶσι μὴ βουλόμενοι λαβὴν παρασχεῖν ἂν δ αὐτὸς ἄρξηται διαίρειν τὸ στόμα πρὸ χείματος ὥστ ἀνὰ ποντίαν ἄκραν βορέου πνέοντος ὑφορώμενοι σάλον καὶ ναυτίαν ἐξανέστησαν .
ὅθεν αὐτοῖς συμβαίνει μή τε παρὰ δεῖπνον συγκλιτῶν μή τε συσκήνων τυγχάνειν προθύμων , ὅταν ὁδοιπορῶσιν ἢ πλέωσιν , ἀλλ ἀναγκαστῶν ·
πρόσκειται γὰρ ἁπανταχοῦ , τῶν ἱματίων ἀντιλαμβανόμενος , τοῦ γενείου , τὴν πλευρὰν θυροκοπῶν τῇ χειρί πόδες δὴ κεῖθι τιμιώτατοι κατὰ τὸν Ἀρχίλοχον , καὶ νὴ Δία κατὰ τὸν σοφὸν Ἀριστοτέλην 0 .
καὶ γὰρ αὐτὸς ἐνοχλούμενος ὑπ ἀδολέσχου καὶ κοπτόμενος ἀτόποις τισὶ διηγήμασι , πολλάκις αὐτοῦ λέγοντος οὐ θαυμαστόν , Ἀριστότελες 0 ;
οὐ τοῦτο φησί θαυμαστόν , ἀλλ εἴ τις πόδας ἔχων σὲ ὑπομένει ἑτέρῳ δέ τινι τοιούτῳ μετὰ πολλοὺς λόγους εἰπόντι κατηδολέσχηκά σου , φιλόσοφε ·
μὰ Δί εἶπεν οὐ γὰρ προσεῖχον καὶ γὰρ ἂν βιάσωνται λαλεῖν οἱ ἀδόλεσχοι , παρέδωκεν αὐτοῖς ἡ ψυχὴ τὰ ὦτα περιαντλεῖν ἔξωθεν , αὐτὴ δ ἐντὸς ἑτέρας τινὰς ἀναπτύσσει καὶ διέξεισι πρὸς αὑτὴν φροντίδας ·
ὅθεν οὔ τε προσεχόντων οὔ τε πιστευόντων ἀκροατῶν εὐποροῦσι .
τῶν μὲν γὰρ πρὸς τὰς συνουσίας εὐκαταφόρων ἄγονον εἶναι τὸ σπέρμα λέγουσι , τῶν δ ἀδολέσχων ὁ λόγος ἀτελὴς καὶ ἄκαρπός ἐστι .
καίτοι γ οὐδὲν οὕτως ἡ φύσις εὐερκῶς κεχαράκωκε τῶν ἐν ἡμῖν ὡς τὴν γλῶτταν , βαλομένη φρουρὰν πρὸ αὐτῆς τοὺς ὀδόντας , ἵν , ἐὰν ἐντὸς κατατείνοντος ἡνία σιγαλόεντα τοῦ λογισμοῦ μὴ ὑπακούῃ μη δ ἀνειλῆται , δήγμασιν αὐτῆς κατέχωμεν τὴν ἀκρασίαν αἱμάττοντες 0 .
ἀχαλίνων γὰρ οὐ ταμιείων οὐ δ οἰκημάτων ἀλλὰ ʽ στομάτων τὸ τέλος δυστυχίαν ὁ Εὐριπίδης φησίν .
οἱ δ οἰκημάτων μὲν ἀθύρων καὶ βαλλαντίων ἀδέσμων μηδὲν ὄφελος οἰόμενοι τοῖς κεκτημένοις εἶναι , στόμασι δ ἀκλείστοις καὶ ἀθύροις ὥσπερ τὸ τοῦ Πόντου διὰ παντὸς ἔξω ῥέουσι χρώμενοι , πάντων ἀτιμότατον ἡγεῖσθαι τὸν λόγον ἐοίκασιν 0 .
ὅθεν οὐ δὲ πίστιν ἔχουσιν ἧς πᾶς λόγος ἐφίεται ·
τὸ γὰρ οἰκεῖον αὐτοῦ τέλος τοῦτ ἐστί , πίστιν ἐνεργάσασθαι τοῖς ἀκούουσιν ἀπιστοῦνται δ οἱ λάλοι , κ ἂν ἀληθεύωσιν .
ὥσπερ γὰρ ὁ πυρὸς εἰς ἀγγεῖον κατακλεισθεὶς 0 1 .
τῷ μὲν μέτρῳ πλείων εὑρίσκεται τῇ δὲ χρείᾳ μοχθηρότερος , οὕτω λόγος εἰς ἀδόλεσχον ἐμπεσὼν ἄνθρωπον πολὺ ποιεῖ τοῦ ψεύδους ἐπίμετρον , ᾧ διαφθείρει τὴν πίστιν 0 .
ἔτι τοίνυν τὸ μεθύειν πᾶς ἄνθρωπος αἰδήμων καὶ κόσμιος φυλάξαιτ ἄν ·
μανίᾳ γὰρ ὁμότοιχος μὲν ἡ ὀργὴ κατ ἐνίους ἡ δὲ μέθη σύνοικος 0 1 ·
μᾶλλον δὲ μανία τῷ μὲν χρόνῳ ἥττων , τῇ δ αἰτίᾳ μείζων , ὅτι τὸ αὐθαίρετον αὐτῇ πρόσεστι 0 1 .
τῆς δὲ μέθης οὐθὲν οὕτω κατηγοροῦσιν ὡς τὸ περὶ τοὺς λόγους ἀκρατὲς καὶ ἀόριστον οἶνος γάρ τ ἐφέηκε πολύφρονά περ μάλ ἀεῖσαι , καὶ θ ἁπαλὸν γελάσαι καί τ ὀρχήσασθαι ἀνῆκε 0 .
καίτοι τὸ δεινότατον , ᾠδὴ καὶ γέλως καὶ ὄρχησις , οὐδὲν ἄχρι τούτων 0 .
καί τι ἔπος προέηκεν , ὅπερ τ ἄρρητον ἄμεινον τοῦτ ἤδη δεινὸν καὶ ἐπικίνδυνον καὶ μή ποτε τὸ ζητούμενον παρὰ τοῖς φιλοσόφοις λύων ὁ ποιητὴς οἰνώσεως καὶ μέθης διαφορὰν εἴρηκεν , οἰνώσεως μὲν ἄνεσιν μέθης δὲ φλυαρίαν 0 .
γὰρ ἐν τῇ καρδίᾳ τοῦ νήφοντος ἐπὶ τῆς γλώττης ἐστὶ τοῦ μεθύοντος , ὡς οἱ παροιμιαζόμενοι φασιν .
ὅθεν ὁ μὲν Βίας ἔν τινι πότῳ σιωπῶν καὶ σκωπτόμενος εἰς ἀβελτερίαν ὑπό τινος ἀδολέσχου , καὶ τίς ἄν ἔφη δύναιτο μωρὸς ὢν ἐν οἴνῳ σιωπᾶν ;
ἀθήνησι δέ τις ἑστιῶν πρέσβεις βασιλικοὺς ἐφιλοτιμήθη σπουδάζουσιν αὐτοῖς συναγαγεῖν εἰς τ αὐτὸ τοὺς φιλοσόφους ·
χρωμένων δὲ τῶν ἄλλων κοινολογίᾳ καὶ τὰς συμβολὰς ἀποδιδόντων , τοῦ δὲ Ζήνωνος ἡσυχίαν ἄγοντος , φιλοφρονησάμενοι καὶ προπιόντες οἱ ξένοι περὶ σοῦ δὲ τί χρὴ λέγειν ἔφασαν ὦ Ζήνων τῷ βασιλεῖ ;
κ ἀκεῖνος ἄλλο μηθέν εἶπεν ἢ ὅτι πρεσβύτης ἐστὶν ἐν Ἀθήναις παρὰ πότον σιωπᾶν δυνάμενος .
οὕτω τι βαθὺ καὶ μυστηριῶδες ἡ σιγὴ καὶ νηφάλιον , ἡ δὲ μέθη λάλον 0 1 ·
ἄνουν γὰρ καὶ ὀλιγόφρον , διὰ τοῦτο καὶ πολύφωνον 0 1 .
οἱ δὲ φιλόσοφοι καὶ ὁριζόμενοι τὴν μέθην λέγουσιν εἶναι λήρησιν πάροινον ·
οὕτως οὐ ψέγεται τὸ πίνειν , εἰ προσείη τῷ πίνειν τὸ σιωπᾶν ·
ἀλλ ἡ μωρολογία μέθην ποιεῖ τὴν οἴνωσιν .
ὁ μὲν οὖν μεθύων ληρεῖ παρ οἶνον , ὁ δ ἀδόλεσχος πανταχοῦ ληρεῖ , ἐν ἀγορᾷ ἐν θεάτρῳ ἐν περιπάτῳ ἐν μέθῃ μεθ ἡμέραν νύκτωρ ·
ἔστι δὲ θεραπεύων τῆς νόσου βαρύτερος , συμπλέων τῆς ναυτίας ἀηδέστερος , ἐπαινῶν τοῦ ψέγοντος ἐπαχθέστερος .
ἥδιόν γέ τοι πονηροῖς ὁμιλοῦσιν ἐπιδεξίοις ἢ χρηστοῖς ἀδολέσχαις 0 .
ὁ μὲν γὰρ Σοφοκλέους Νέστωρ τὸν Αἴαντα τραχυνόμενον τῷ λόγῳ πραΰνων ἠθικῶς τοῦτ εἴρηκεν οὐ μέμφομαί σε ·
δρῶν γὰρ εὖ κακῶς λέγεις ·
πρὸς δὲ τὸν ἀδολέσχην οὐχ οὕτως ἔχομεν , ἀλλὰ πᾶσαν ἔργου χάριν ἡ τῶν λόγων ἀκαιρία διαφθείρει καὶ ἀπόλλυσι .
λυσίας τινὶ δίκην ἔχοντι λόγον συγγράψας ἔδωκεν ·
ὁ δὲ πολλάκις ἀναγνοὺς ἧκε πρὸς τὸν Λυσίαν ἀθυμῶν καὶ λέγων τὸ μὲν πρῶτον αὐτῷ διεξιόντι θαυμαστὸν φανῆναι τὸν λόγον , αὖθις δὲ καὶ τρίτον ἀναλαμβάνοντι παντελῶς ἀμβλὺν καὶ ἄπρακτον ·
ὁ δὲ Λυσίας γελάσας τί οὖν εἶπεν οὐχ ἅπαξ μέλλεις λέγειν αὐτὸν ἐπὶ τῶν δικαστῶν ;
καὶ σκόπει τὴν Λυσίου πειθὼ καὶ χάριν ·
κ ἀκεῖνον γάρ ἐγώ φαμὶ ἰοπλοκάμων Μοισᾶν εὖ λαχεῖν .
τῶν δὲ περὶ τοῦ ποιητοῦ λεγομένων ἀληθέστατόν ἐστιν , ὅτι μόνος Ὅμηρος τῆς τῶν ἀνθρώπων ἁψικορίας περιγέγονεν , ἀεὶ καινὸς ὢν καὶ πρὸς χάριν ἀκμάζων ·
ἀλλ ὅμως εἰπὼν καὶ ἀναφωνήσας ἐκεῖνο περὶ αὑτοῦ , τὸ ἐχθρὸν δὲ μοί ἐστιν αὖτις ἀριζήλως εἰρημένα μυθολογεύειν φεύγει καὶ φοβεῖται τὸν ἐφεδρεύοντα παντὶ λόγῳ κόρον , εἰς ἄλλα ἐξ ἄλλων διηγήματα τὴν ἀκοὴν ἄγων καὶ τῇ καινότητι τὴν πλησμονὴν αὐτῆς παραμυθούμενος .
οἱ δ ἀποκναίουσι δήπου τὰ ὦτα ταῖς ταυτολογίαις ὥσπερ παλίμψηστα διαμολύνοντες .
τοῦτο τοίνυν πρῶτον ὑπομιμνήσκωμεν αὐτούς , ὅτι , καθάπερ τὸν οἶνον ἡδονῆς ἕνεκα καὶ φιλοφροσύνης εὑρημένον οἱ προσβιαζόμενοι πολὺν πίνειν καὶ ἄκρατον ἐνίους εἰς ἀηδίαν καὶ παροινίαν τρέπουσιν , οὕτω τὸν λόγον ἣδιστον ὄντα καὶ φιλανθρωπότατον συμβόλαιον οἱ χρώμενοι κακῶς καὶ προχείρως ἀπάνθρωπον ποιοῦσι καὶ ἄμικτον , οἷς οἴονται χαρίζεσθαι λυποῦντες καὶ ἀφ ὧν θαυμάζεσθαι καταγελώμενοι καὶ δι ὧν φιλεῖσθαι δυσχεραινόμενοι 0 .
ὥσπερ οὖν ὁ τῷ κεστῷ τοὺς ὁμιλοῦντας ἀποστρέφων καὶ ἀπελαύνων ἀναφρόδιτος , οὕτως τῷ λόγῳ λυπῶν καὶ ἀπεχθανόμενος ἄμουσός τις καὶ ἄτεχνός ἐστι 0 .
τῶν δ ἄλλων παθῶν καὶ νοσημάτων τὰ μέν ἐστιν ἐπικίνδυνα τὰ δὲ μισητὰ τὰ δὲ καταγέλαστα , τῇ δ ἀδολεσχίᾳ πάντα συμβέβηκε 0 .
χλευάζονται μὲν γὰρ ἐν ταῖς κοιναῖς διηγήσεσι , μισοῦνται δὲ διὰ τὰς τῶν κακῶν προσαγγελίας , κινδυνεύουσι δὲ τῶν ἀπορρήτων μὴ κρατοῦντες , ὅθεν Ἀνάχαρσις ἑστιαθεὶς παρὰ Σόλωνι καὶ κοιμώμενος , ὤφθη τὴν μὲν ἀριστερὰν χεῖρα τοῖς μορίοις τὴν δὲ δεξιὰν τῷ στόματι προσκειμένην ἔχων ·
ἐγκρατεστέρου γὰρ ᾤετο χαλινοῦ δεῖσθαι τὴν γλῶτταν , ὀρθῶς οἰόμενος .
οὐ γὰρ ἄν τις ἐξαριθμήσαιτο ῥᾳδίως ἄνδρας τοσούτους ἀφροδισίων ἀκρασίᾳ πεπτωκότας , ὅσας πόλεις καὶ ἡγεμονίας λόγος ἐξενεχθεὶς ἀπόρρητος ἀναστάτους ἐποίησε .
σύλλας ἐπολιόρκει τὰς Ἀθήνας , οὐκ ἔχων σχολὴν ἐνδιατρῖψαι χρόνον πολὺν ἐπεὶ πόνος ἄλλος ἔπειγεν ἡρπακότος μὲν Ἀσίαν Μιθριδάτου τῶν δὲ περὶ Μάριον αὖθις ἐν Ῥώμῃ κρατούντων ·
ἀλλὰ πρεσβυτῶν τινων ἐπὶ κουρείου διαλεγομένων ὡς οὐ φυλάττεται τὸ Ἑπτάχαλκον καὶ κινδυνεύει τὸ ἄστυ κατ ἐκεῖνο ληφθῆναι τὸ μέρος , ἀκούσαντες οἱ κατάσκοποι πρὸς τὸν Σύλλαν ἐξήγγειλαν .
ὁ δ εὐθὺς τὴν δύναμιν προσαγαγὼν περὶ μέσας νύκτας εἰσήγαγε τὸ στράτευμα , καὶ μικροῦ μὲν κατέσκαψε τὴν πόλιν ἐνέπλησε δὲ φόνου καὶ νεκρῶν , ὥστε τὸν Κεραμεικὸν αἵματι ῥυῆναι .
χαλεπῶς δὲ πρὸς τοὺς Ἀθηναίους ἔσχε διὰ τοὺς λόγους μᾶλλον ἢ τὰ ἔργα 0 ·
κακῶς γὰρ αὐτὸν ἔλεγον καὶ τὴν Μετέλλαν , ἀναπηδῶντες ἐπὶ τὰ τείχη καὶ σκώπτοντες συκάμινον ἔσθ ὁ Σύλλας ἀλφίτῳ πεπασμένον ,  καὶ τοιαῦτα πολλὰ φλυαροῦντες ἐπεσπάσαντο κουφοτάτου πράγματος λόγων ὥς φησιν ὁ Πλάτων βαρυτάτην ζημίαν τὴν δὲ Ῥωμαίων πόλιν ἐκώλυσεν ἐλευθέραν γενέσθαι , Νέρωνος ἀπαλλαγεῖσαν , ἑνὸς ἀνδρὸς ἀδολεσχία .
μία γὰρ ἦν νύξ , μεθ ἣν ἔδει τὸν τύραννον ἀπολωλέναι , παρεσκευασμένων ἀπάντων ·
ὁ δὲ μέλλων αὐτὸν ἀποκτιννύναι , πορευόμενος εἰς θέατρον ἰδών τινα τῶν δεδεμένων ἐπὶ θύραις μέλλοντα προσάγεσθαι τῷ Νέρωνι καὶ τὴν αὑτοῦ τύχην ἀποδυρόμενον , ἐγγὺς προσῆλθεν αὐτῷ καὶ προσψιθυρίσας εὔχου φησὶν ὦ ἄνθρωπε , τὴν σήμερον ἡμέραν παρελθεῖν μόνον , αὔριον δέ μοι εὐχαριστήσεις .
ἁρπάσας οὖν τὸ αἰνιχθὲν ἐκεῖνος καὶ νοήσας , οἶμαι , ὅτι νήπιος , ὃς τὰ ἕτοιμα λιπὼν ἀνέτοιμα διώκει τὴν βεβαιοτέραν εἵλετο σωτηρίαν πρὸ τῆς δικαιοτέρας 0 .
ἐμήνυσε γὰρ τῷ Νέρωνι τὴν φωνὴν τ ἀνθρώπου ·
κ ἀκεῖνος εὐθὺς ἀνήρπαστο , καὶ βάσανοι καὶ πῦρ καὶ μάστιγες ἐπ αὐτόν , ἀρνούμενον πρὸς τὴν ἀνάγκην ἃ χωρὶς ἀνάγκης ἐμήνυσε .
ζήνων δ ὁ φιλόσοφος , ἵνα μη δ ἄκοντος αὐτοῦ πρόηταί τι τῶν ἀπορρήτων ἐκβιαζόμενον τὸ σῶμα ταῖς ἀνάγκαις , διαφαγὼν τὴν γλῶτταν προσέπτυσε τῷ τυράννῳ .
καλὸν δὲ καὶ Λέαινα τῆς ἐγκρατείας ἔχει γέρας ·
ἑταίρα τῶν περὶ Ἁρμόδιον ἦν καὶ Ἀριστογείτονα καὶ τῆς ἐπὶ τοὺς τυράννους συνωμοσίας ἐκοινώνει ταῖς ἐλπίσιν ὡς γυνή 0 ·
καὶ γὰρ αὕτη περὶ τὸν καλὸν ἐκεῖνον ἐβάκχευσε κρατῆρα τοῦ ἔρωτος , καὶ κατωργίαστο διὰ τοῦ θεοῦ τοῖς ἀπορρήτοις .
ὡς οὖν ἐκεῖνοι πταίσαντες ἀνῃρέθησαν , ἀνακρινομένη καὶ κελευομένη φράσαι τοὺς ἔτι λανθάνοντας οὐκ ἔφρασεν , ἀλλ ἐνεκαρτέρησεν , ἐπιδείξασα τοὺς ἄνδρας οὐδὲν ἀνάξιον ἑαυτῶν παθόντας , εἰ τοιαύτην ἠγάπησαν .
ἀθηναῖοι δὲ χαλκῆν ποιησάμενοι , λέαιναν ἄγλωσσον ἐν πύλαις τῆς ἀκροπόλεως ἀνέθηκαν , τῷ μὲν θυμοειδεῖ τοῦ ζῴου τὸ ἀήττητον αὐτῆς τῷ δ ἀγλώσσῳ τὸ σιωπηρὸν καὶ μυστηριῶδες ἐμφαίνοντες οὐδεὶς γὰρ οὕτω λόγος ὠφέλησε ῥηθεὶς ὡς πολλοὶ σιωπηθέντες 0 ·
ἔστι γὰρ εἰπεῖν ποτε τὸ σιγηθέν , οὐ μὴν σιωπῆσαί γε τὸ λεχθέν , ἀλλ ἐκκέχυται καὶ διαπεφοίτηκεν .
ὅθεν οἶμαι τοῦ μὲν λέγειν ἀνθρώπους τοῦ δὲ σιωπᾶν θεοὺς διδασκάλους ἔχομεν , ἐν τελεταῖς καὶ μυστηρίοις σιωπὴν παραλαμβάνοντες .
ὁ δὲ ποιητὴς τὸν λογιώτατον Ὀδυσσέα σιωπηλότατον πεποίηκε , καὶ τὸν υἱὸν αὐτοῦ καὶ τὴν γυναῖκα καὶ τὴν τροφόν ·
ἀκούεις γὰρ λεγούσης ἕξω δ ἠύτε περ κρατερὴ δρῦς ἠὲ σίδηρος αὐτὸς δὲ τῇ Πηνελόπῃ παρακαθήμενος θυμῷ μὲν γοόωσαν ἑὴν ἐλέαιρε γυναῖκα , ὀφθαλμοὶ δ ὡς εἰ κέρα ἕστασαν ἠὲ σίδηρος , ἀτρέμας ἐν βλεφάροισιν 0 1 .
οὕτω τὸ σῶμα μεστὸν ἦν αὐτῷ πανταχόθεν ἐγκρατείας , καὶ πάντ ἔχων ὁ λόγος εὐπειθῆ καὶ ὑποχείρια προσέταττε τοῖς ὄμμασι μὴ δακρύειν , τῇ γλώττῃ μὴ φθέγγεσθαι , τῇ καρδίᾳ μὴ τρέμειν μη δ ὑλακτεῖν .
τῷ δ αὖτ ἐν πείσῃ κραδίη μένε τετληυῖα μέχρι τῶν ἀλόγων κινημάτων διήκοντος τοῦ λογισμοῦ καὶ τὸ πνεῦμα καὶ τὸ αἷμα πεποιημένου κατήκοον ἑαυτῷ καὶ χειρόηθες .
τοιοῦτοι δὲ καὶ οἱ πολλοὶ τῶν ἑταίρων 0 ·
τὸ γὰρ ἑλκομένους καὶ προσουδιζομένους ὑπὸ τοῦ Κύκλωπος μὴ κατειπεῖν τοῦ Ὀδυσσέως μη δὲ δεῖξαι τὸ πεπυρακτωμένον ἐκεῖνο καὶ παρεσκευασμένον ὄργανον ἐπὶ τὸν ὀφθαλμόν , ἀλλ ὠμοὺς ἐσθίεσθαι μᾶλλον ἢ φράσαι τι τῶν ἀπορρήτων , ὑπερβολὴν ἐγκρατείας καὶ πίστεως οὐκ ἀπολέλοιπεν .
ὅθεν ὁ Πιττακὸς οὐ κακῶς , τοῦ Αἰγυπτίων βασιλέως πέμψαντος ἱερεῖον αὐτῷ καὶ κελεύσαντος τὸ κάλλιστον καὶ χείριστον ἐξελεῖν κρέας , ἐξέπεμψεν ἐξελὼν τὴν γλῶτταν ὡς ὄργανον μὲν ἀγαθῶν ὄργανον δὲ κακῶν 0 .
τῶν μεγίστων οὖσαν 0 .
ἡ δ Εὐριπίδειος Ἰνὼ παρρησίαν ἄγουσα περὶ αὑτῆς εἰδέναι φησὶ σιγᾶν θ ὅπου δεῖ καὶ λέγειν ἵν ἀσφαλές .
οἱ γὰρ εὐγενοῦς καὶ βασιλικῆς τῷ ὄντι παιδείας τυχόντες πρῶτον σιγᾶν εἶτα λαλεῖν μανθάνουσιν .
ἀντίγονος γοῦν ὁ βασιλεὺς ἐκεῖνος , ἐρωτήσαντος αὐτὸν τοῦ υἱοῦ πηνίκα μέλλουσιν ἀναζευγνύειν , τί δέδοικας ;
εἶπε μὴ μόνος οὐκ ἀκούσῃς τῆς σάλπιγγος ;
οὐκ ἄρα φωνὴν ἐπίστευεν ἀπόρρητον ᾧ τὴν βασιλείαν ἀπολείπειν ἔμελλεν ;
ἐδίδασκε μὲν οὖν αὐτὸν ἐγκρατῶς ἔχειν πρὸς τὰ τοιαῦτα καὶ πεφυλαγμένως .
μέτελλος δ ὁ γέρων ἕτερόν τι τοιοῦτον ἐπερωτώμενος ἐπὶ στρατείας εἰ φησὶν ᾤμην τὸν χιτῶνά μοι συνειδέναι τοῦτο τ ἀπόρρητον , ἀποδυσάμενος ἂν αὐτὸν ἐπὶ τὸ πῦρ ἔθηκα Εὐμένης δ ἀκούσας ἐπέρχεσθαι Κρατερὸν οὐδενὶ τῶν φίλων ἔφρασεν , ἀλλ ἐψεύσατο Νεοπτόλεμον εἶναι ·
τούτου γὰρ οἱ στρατιῶται κατεφρόνουν , ἐκείνου δὲ καὶ τὴν δόξαν ἐθαύμαζον καὶ τὴν ἀρετὴν ἠγάπων .
ἔγνω δ οὐδεὶς ἄλλος , ἀλλὰ συμβαλόντες ἐκράτησαν καὶ ἀπέκτειναν αὐτὸν ἀγνοοῦντες καὶ νεκρὸν ἐπέγνωσαν .
οὕτως ἐστρατήγησεν ἡ σιωπὴ τὸν ἀγῶνα καὶ τηλικοῦτον ἀνταγωνιστὴν ἀπέκρυψεν ·
ὥστ αὐτὸν τοὺς φίλους μὴ προειπόντα θαυμάζειν μᾶλλον ἢ μέμφεσθαι 0 ·
κ ἂν μέμφηται δέ τις , ἐγκαλεῖσθαι βέλτιόν ἐστι σωθέντα δι ἀπιστίαν ἢ κατηγορεῖν ἀπολλύμενον διὰ τὸ πιστεῦσαι .
τίς δ ὅλως ἑαυτῷ παρρησίαν ἀπολέλοιπε κατὰ τοῦ μὴ σιωπήσαντος ;
εἰ γὰρ ἀγνοεῖσθαι τὸν λόγον ἔδει , κακῶς ἐλέχθη πρὸς ἄλλον ·
εἰ δ ἀφεὶς ἐκ σεαυτοῦ κατέχεις ἐν ἑτέρῳ τ ἀπόρρητον , εἰς ἀλλοτρίαν πίστιν καταπέφευγας τὴν σεαυτοῦ προέμενος .
κ ἂν μὲν ἐκεῖνος ὅμοιός σοι γένηται , δικαίως ἀπόλωλας 0 ·
ἂν δὲ βελτίων , σῴζῃ παραλόγως ἕτερον εὑρὼν ὑπὲρ σεαυτὸν πιστότερον 0 .
ἀλλὰ φίλος οὗτος ἐμοί 0 .
τούτῳ δ ἕτερός τις , ᾧ πιστεύσει καὶ οὗτος ὡς ἐγὼ τούτῳ 0 1 ·
κ ἀκεῖνος ἄλλῳ πάλιν 0 ·
εἶθ οὕτως ἐπιγονὴν λαμβάνει καὶ πολλαπλασιασμόν , εἰρομένης τῆς ἀκρασίας , ὁ λόγος .
ὡς γὰρ ἡ μονὰς οὐκ ἐκβαίνει τὸν ἑαυτῆς ὅρον ἀλλ ἅπαξ τὸ ἓν μένει , διὸ κέκληται μονάς ·
ἡ δὲ δυὰς ἀρχὴ διαφορᾶς ἀόριστος 0 ·
εὐθὺς γὰρ ἑαυτὴν ἐξίστησι τῷ διπλασιασμῷ εἰς τὸ πλῆθος τρεπομένη ·
οὕτω λόγος ἐν τῷ πρώτῳ καταμένων ἀπόρρητος ὡς ἀληθῶς ἐστιν ·
ἂν δ εἰς ἕτερον ἐκβῇ φήμης ἔσχε τάξιν .
ἔπεα γάρ πτερόεντα φησὶν ὁ ποιητής οὔ τε γὰρ πτηνὸν ἐκ τῶν χειρῶν ἀφέντα ῥᾴδιόν ἐστιν αὖθις κατασχεῖν , οὔ τε λόγον ἐκ τοῦ στόματος προέμενον κρατῆσαι καὶ συλλαβεῖν δυνατόν , ἀλλὰ φέρεται λαιψηρὰ κυκλώσας πτερά δι ἄλλων ἐπ ἄλλους σκιδνάμενος 0 .
νεὼς μὲν γὰρ ἁρπαγείσης ὑπὸ πνεύματος ἐπιλαμβάνονται , σπείραις καὶ ἀγκύραις τὸ τάχος ἀμβλύνοντες ·
τοῦ λόγου δ ὥσπερ ἐκ λιμένων ἐκδραμόντος οὐκ ἔστιν ὅρμος οὐ δ ἀγκυροβόλιον , ἀλλὰ ψόφῳ πολλῷ καὶ ἤχῳ φερόμενος προσέρρηξε καὶ κατέδυσεν εἰς μέγαν τινὰ καὶ δεινὸν τὸν φθεγξάμενον κίνδυνον 0 .
μικροῦ γὰρ ἐκ λαμπτῆρος Ἰδαῖον λέπας πρήσειεν ἄν τις ·
καὶ πρὸς ἄνδρ εἰπὼν ἕνα , πύθοιντ ἂν ἀστοὶ πάντες .
ἡ Ῥωμαίων σύγκλητος ἀπόρρητόν τινα βουλὴν ἐβουλεύετο καθ αὑτὴν ἐπὶ πολλὰς ἡμέρας ·
ἀσάφειαν δὲ πολλὴν καὶ ὑπόνοιαν ἔχοντος τοῦ πράγματος , γυνὴ τ ἄλλα σώφρων , γυνὴ δέ , προσέκειτο τῷ ἑαυτῆς ἀνδρί , λιπαρῶς δεομένη πυθέσθαι τ ἀπόρρητον ·
ὅρκοι δὲ καὶ κατάραι περὶ σιωπῆς ἐγίγνοντο καὶ δάκρυα ποτνιωμένης αὐτῆς , ὡς πίστιν οὐκ ἐχούσης .
ὁ δὲ Ῥωμαῖος ἐξελέγξαι βουλόμενος αὐτῆς τὴν ἀβελτερίαν νικᾷς , ὦ γύναι εἶπεν ἀλλ ἄκουε φοβερὸν πρᾶγμα καὶ τεράστιον ·
προσήγγελται γὰρ ἡμῖν ὑπὸ τῶν ἱερέων κόρυδον ὦφθαι πετόμενον κράνος ἔχοντα χρυσοῦν καὶ δόρυ ·
σκεπτόμεθα δὴ τὸ τέρας εἴ τε χρηστὸν εἴ τε φαῦλόν ἐστι , καὶ συνδιαποροῦμεν τοῖς μάντεσιν 0 ·
ἀλλὰ σιώπα ταῦτ εἰπὼν ᾤχετ εἰς τὴν ἀγοράν ·
ἡ δὲ τῶν θεραπαινίδων εὐθὺς ἐφελκυσαμένη τὴν πρώτην εἰσελθοῦσαν , ἔπαιε τὸ στῆθος αὑτῆς καὶ τὰς τρίχας ἐσπάραττεν οἴμοι λέγουσα τ ἀνδρὸς καὶ τῆς πατρίδος ·
τί πεισόμεθα ;
βουλομένη καὶ διδάσκουσα τὴν θεράπαιναν εἰπεῖν τί γὰρ γέγονεν ;
ὡς δ οὖν πυθομένης διηγήσατο καὶ προσέθηκε τὸν κοινὸν ἁπάσης ἀδολεσχίας ἐπῳδόν , τὸ ταῦτα μηδενὶ φράσῃς ἀλλὰ σιώπα , οὐ φθάνει τὸ θεραπαινίδιον ἀποχωρῆσαν αὐτῆς , καὶ τῶν ὁμοδούλων εὐθὺς ἣν μάλιστ εἶδε σχολάζουσαν ἐμβάλλει τὸν λόγον ·
ἐκείνη δὲ τῷ ἐραστῇ παραγενομένῳ πρὸς αὐτὴν ἔφρασεν .
οὕτω δ εἰς ἀγορὰν τοῦ διηγήματος ἐκκυλισθέντος ὥστε προλαβεῖν τὸν πλασάμενον τὴν φήμην , ἀπαντήσας τις αὐτῷ τῶν γνωρίμων ἀρτίως εἶπεν οἴκοθεν εἰς ἀγορὰν καταβαίνεις ;
ἀρτίως ἔφη ἐκεῖνος .
οὐκοῦν οὐδὲν ἀκήκοας ;
γέγονε γάρ τι καινόν ;
ἀλλὰ κόρυδος ὦπται πετόμενος κράνος ἔχων χρυσοῦν καὶ δόρυ , καὶ μέλλουσι περὶ τούτου σύγκλητον ἔχειν οἱ ἄρχοντες .
κ ἀκεῖνος γελάσας φεῦ τοῦ τάχους εἶπεν ὦ γύναι , τὸ καὶ φθάσαι με τὸν λόγον εἰς ἀγορὰν προελθόντα τούς μὲν οὖν ἄρχοντας ἐντυχὼν ἀπήλλαξε τῆς ταραχῆς τὴν δὲ γυναῖκα τιμωρούμενος , ὡς οἴκαδ εἰσῆλθεν , ἀπώλεσάς μ εἶπεν ὦ γύναι ·
τὸ γὰρ ἀπόρρητον ἐκ τῆς ἐμῆς οἰκίας πεφώραται δεδημοσιωμένον ·
ὥστε μοι φευκτέον ἐστὶ τὴν πατρίδα διὰ τὴν σὴν ἀκρασίαν .
τρεπομένης δὲ πρὸς 0 ;
ἄρνησιν αὐτῆς καὶ λεγούσης οὐ 0 ·
γὰρ ταῦτα μετὰ τριακοσίων ἤκουσας ;
ποίων ἔφη τριακοσίων ;
σοῦ βιασαμένης , ἐπλασάμην ἀποπειρώμενος .
οὗτος μὲν οὖν ἀσφαλῶς πάνυ καὶ μετ εὐλαβείας , ὥσπερ εἰς ἀγγεῖον σαθρὸν οὐκ οἶνον οὐκ ἔλαιον ἀλλ ὕδωρ ἐγχέας , ἐπείρασε τὴν γυναῖκα .
φούλβιος δ ὁ Καίσαρος ἑταῖρος τοῦ Σεβαστοῦ , γέροντος ἤδη γεγονότος ἀκούσας ὀδυρομένου τὴν περὶ τὸν οἶκον ἐρημίαν , καὶ ὅτι , τῶν μὲν δυεῖν αὐτῷ θυγατριδῶν ἀπολωλότων Ποστουμίου δ ὃς ἔτι λοιπός 0 ;
ἐστιν ἐκ διαβολῆς τινος ἐν φυγῇ ὄντος , ἀναγκάζεται τὸν τῆς γυναικὸς υἱὸν ἐπεισάγειν τῇ διαδοχῇ τῆς ἡγεμονίας , καίπερ οἰκτίρων καὶ βουλευόμενος ἐκ τῆς ὑπερορίας ἀνακαλεῖσθαι τὸν θυγατριδοῦν ·
ταῦτ ὁ Φούλβιος ἀκούσας ἐξήνεγκε πρὸς τὴν γυναῖκα , πρὸς δὲ Λιβίαν ἐκείνη , Λιβία δὲ καθήψατο πικρῶς Καίσαρος , εἰ πάλαι ταῦτ ἐγνωκὼς οὐ μεταπέμπεται τὸν θυγατριδοῦν , ἀλλ εἰς ἔχθραν καὶ πόλεμον αὐτὴν τῷ διαδόχῳ τῆς ἀρχῆς καθίστησιν . 0 ·
ἐλθόντος οὖν ἕωθεν , ὡς εἰώθει , τοῦ Φουλβίου πρὸς αὐτὸν καὶ εἰπόντος χαῖρε , Καῖσαρ ὑγίαιν εἶπε Φούλβιε .
κ ἀκεῖνος νοήσας ᾤχετ εὐθὺς ἀπιὼν οἴκαδε , καὶ τὴν γυναῖκα μεταπεμψάμενος ἔγνωκεν ἔφη Καῖσαρ , ὅτι τ ἀπόρρητον οὐκ ἐσιώπησα ·
καὶ διὰ τοῦτο μέλλω ἀναιρεῖν ἐμαυτόν ·
ἡ δὲ γυνὴ δικαίως εἶπεν ὅτι μοι τοσοῦτον συνοικῶν χρόνον οὐκ ἔγνως οὐ δ ἐφυλάξω τὴν ἀκρασίαν ·
ἀλλ ἔασον ἐμὲ προτέραν καὶ λαβοῦσα τὸ ξίφος ἑαυτὴν προανεῖλε τ ἀνδρός .
ὀρθῶς οὖν Φιλιππίδης ὁ κωμῳδιοποιὸς φιλοφρονουμένου τοῦ βασιλέως αὐτὸν Λυσιμάχου καὶ λέγοντος τίνος σοι μεταδῶ τῶν ἐμῶν 0 ;
οὗ βούλει φησὶ βασιλεῦ , πλὴν τῶν ἀπορρήτων τῇ δ ἀδολεσχίᾳ καὶ ἡ περιεργία κακὸν οὐκ ἔλαττον πρόσεστι πολλὰ γὰρ ἀκούειν θέλουσιν , ἵνα πολλὰ λέγειν ἔχωσι ·
καὶ μάλιστα τοὺς ἀπορρήτους καὶ κεκρυμμένους τῶν λόγων περιιόντες ἐξιχνεύουσι καὶ ἀνερευνῶσιν , ὥσπερ ὕλην πυλαίαν τινὰ φορυτῶν τῇ φλυαρίᾳ παρατιθέμενοι , εἶθ ὥσπερ οἱ παῖδες τὸν κρύσταλλον οὔ τε κατέχειν οὔ τ ἀφιέναι θέλουσι 0 ·
μᾶλλον δ ὥσπερ ἑρπετὰ τοὺς ἀπορρήτους λόγους ἐγκολπισάμενοι καὶ συλλαβόντες οὐ συγκρατοῦσιν ἀλλὰ διαβιβρώσκονται ὑπ αὐτῶν 0 .
τὰς μὲν γὰρ βελόνας φασὶ ῥήγνυσθαι τικτούσας καὶ τὰς ἐχίδνας , οἱ δ ἀπόρρητοι λόγοι τοὺς μὴ στέγοντας ἐκπίπτοντες ἀπολλύουσι καὶ διαφθείρουσι .
σέλευκος ὁ Καλλίνικος ἐν τῇ πρὸς Γαλάτας μάχῃ πᾶν ἀποβαλὼν τὸ στράτευμα καὶ τὴν δύναμιν , αὐτὸς περισπάσας τὸ διάδημα καὶ φυγὼν ἵππῳ μετὰ τριῶν ἢ τεττάρων ἀνοδίαις καὶ πλάναις πολὺν δρόμον , ἤδη δι ἔνδειαν ἀπαγορεύων ἐπαυλίῳ τινὶ προσῆλθε , καὶ τὸν δεσπότην αὐτὸν εὑρὼν κατὰ τύχην ἄρτον καὶ ὕδωρ ᾔτησεν .
ὁ δὲ καὶ ταῦτα 0 ·
καὶ τῶν ἄλλων ὅσα παρῆν ἐν τῷ ἀγρῷ δαψιλῶς ἐπιδιδοὺς καὶ φιλοφρονούμενος ἐγνώρισε τὸ πρόσωπον τοῦ βασιλέως , καὶ περιχαρὴς γενόμενος τῇ συντυχίᾳ τῆς χρείας οὐ κατέσχεν οὐ δὲ συνεψεύσατο βουλομένῳ λανθάνειν , ἀλλ ἄχρι τῆς ὁδοῦ προπέμψας .
καὶ ἀπολυόμενος ὑγίαιν εἶπεν ὦ βασιλεῦ Σέλευκε .
κ ἀκεῖνος ἐκτείνας τὴν δεξιὰν αὐτῷ καὶ προσελκόμενος 0 ;
ὡς φιλήσων , ἔνευσεν ἑνὶ τῶν μετ αὐτοῦ ξίφει τὸν τράχηλον ἀποκόψαι τοῦ ἀνθρώπου ·
φθεγγομένου δ ἄρα τοῦ γε κάρη κονίῃσιν ἐμίχθη .
εἰ ·
δ ἐσίγησε τότε καρτερήσας ὀλίγον χρόνον , εὐτυχήσαντος ὕστερον τοῦ βασιλέως καὶ μεγάλου γενομένου μείζονας ἂν οἶμαι χάριτας ἐκομίσατο ἀντὶ τῆς σιωπῆς ἢ τῆς φιλοξενίας 0 .
οὗτος μὲν οὖν ἁμωσγέπως ἔσχε πρόφασιν τῆς ἀκρασίας τὴν ἐλπίδα καὶ τὴν φιλοφροσύνην .
οἱ δὲ πλεῖστοι τῶν ἀδολέσχων οὐ δ αἰτίαν ἔχοντες ἀπολλύουσιν αὑτούς .
οἷον ἐν κουρείῳ τινὶ λόγων γιγνομἑνων περὶ τῆς Διονυσίου τυραννίδος , ὡς ἀδαμαντίνη καὶ ἄρρηκτός ἐστι , γελάσας ὁ κουρεὺς ταῦθ ὑμᾶς ἔφη περὶ Διονυσίου δεῖ λέγειν , οὗ ἐγὼ παρ ἡμέρας ὀλίγας ἐπὶ τοῦ τραχήλου τὸ ξυρὸν ἔχω ;
ταῦτ ἀκούσας ὁ Διονύσιος ἀνεσταύρωσεν αὐτόν .
ἐπιεικῶς δὲ λάλον ἐστὶ τὸ τῶν κουρέων γένος οἱ γὰρ ἀδολεσχότατοι προσρέουσι καὶ προσκαθίζουσιν , ὥστ αὐτοὺς ἀναπίμπλασθαι τῆς συνηθείας .
χαριέντως γοῦν ὁ βασιλεὺς Ἀρχέλαος , ἀδολέσχου κουρέως περιβαλόντος αὐτῷ τὸ ὠμόλινον καὶ πυθομένου πῶς σε κείρω , βασιλεῦ σιωπῶν ἔφη .
κουρεὺς δὲ καὶ τὴν ἐν Σικελίᾳ τῶν Ἀθηναίων μεγάλην κακοπραγίαν ἀπήγγειλε , πρῶτος ἐν Πειραιεῖ πυθόμενος οἰκέτου τινὸς τῶν ἀποδεδρακότων ἐκεῖθεν .
εἶτ ἀφεὶς τὸ ἐργαστήριον εἰς ἄστυ συνέτεινε δρόμῳ μή τις κῦδος ἄροιτο τὸν λόγον εἰς τὴν πόλιν ἐμβαλών , ὁ δὲ δεύτερος ἔλθοι .
γενομένης δὲ ταραχῆς οἷον εἰκός , εἰς ἐκκλησίαν ἀθροισθεὶς ὁ δῆμος ἐπὶ τὴν ἀρχὴν ἐβάδιζε τῆς φήμης 0 .
ἤγετ οὖν ὁ κουρεὺς καὶ ἀνεκρίνετο , μη δὲ τ οὔνομα τοῦ φράσαντος εἰδὼς ἀλλ εἰς ἀνώνυμον καὶ ἄγνωστον ἀναφέρων τὴν ἀρχὴν πρόσωπον .
ὀργὴ δ οὖν καὶ βοὴ τοῦ θεάτρου 0 ·
βασάνιζε καὶ στρέβλου τὸν ἀλάστορα ·
πέπλασται ταῦτα καὶ συντέθειται ·
τίς δ ἄλλος ἤκουσε ;
τίς δ ἐπίστευσεν ἐκομίσθη τροχός , κατετάθη ὁ ἄνθρωπος .
ἐν τούτῳ παρῆσαν οἱ τὴν συμφορὰν ἀπαγγέλλοντες , ἐξ αὐτοῦ τοῦ ἔργου διαπεφευγότες , ἐσκεδάσθησαν οὖν πάντες ἐπὶ τὰ οἰκεῖα πένθη , καταλιπόντες ἐν τῷ τροχῷ τὸν ἄθλιον ἐνδεδεμένον .
ὀψὲ δὲ λυθεὶς ἤδη πρὸς ἑσπέραν ἠρώτα τὸν δημόσιον , εἰ καὶ περὶ Νικίου τοῦ στρατηγοῦ , ὃν τρόπον ἀπόλωλεν , ἀκηκόασιν .
οὕτως ἄμαχόν τι κακὸν καὶ ἀνουθέτητον ἡ συνήθεια ποιεῖ τὴν ἀδολεσχίαν .
καίτοι γ ὥσπερ οἱ τὰ πικρὰ καὶ τὰ δυσώδη φάρμακα πιόντες δυσχεραίνουσι καὶ τὰς κύλικας , οὕτως οἱ τὰ κακὰ προσαγγέλλοντες ὑπὸ τῶν ἀκουόντων δυσχεραίνονται καὶ μισοῦνται .
ὅθεν χαριέντως ὁ Σοφοκλῆς διηπόρηκεν , λυποῦσι δ οὖν ὥσπερ οἱ δρῶντες καὶ οἱ λέγοντες , ἀλλ ὅμως οὐκ ἔστι γλώσσης ῥεούσης ἐπίσχεσις οὐ δὲ κολασμός 0 .
ἐν Λακεδαίμονι τῆς Χαλκιοίκου τὸ ἱερὸν ὤφθη σεσυλημένον , καὶ κειμένη ἔνδον κενὴ λάγυνος 0 .
ἦν οὖν ἀπορία πολλῶν συνδεδραμηκότων , καί τις τῶν παρόντων εἰ βούλεσθ εἶπεν ἐγὼ φράσω ὑμῖν ὁ μοι παρίσταται περὶ τῆς λαγύνου ·
νομίζω γάρ ἔφη τοὺς ἱεροσύλους ἐπὶ τηλικοῦτον ἐλθεῖν κίνδυνον , κώνειον ἐμπιόντας καὶ κομίζοντας οἶνον ·
ἵν εἰ μὲν αὐτοῖς λαθεῖν ἐγγένοιτο , τῷ ἀκράτῳ ποθέντι σβέσαντες καὶ διαλύσαντες τὸ φάρμακον ἀπέλθοιεν ἀσφαλῶς εἰ δ ἁλίσκοιντο , πρὸ τῶν βασάνων ὑπὸ τοῦ φαρμάκου ῥᾳδίως καὶ ἀνωδύνως ἀποθάνοιεν .
ταῦτ εἰπόντος αὐτοῦ , τὸ πρᾶγμα πλοκὴν ἔχον καὶ περινόησιν τοσαύτην οὐχ ὑπονοοῦντος ἀλλ εἰδότος ἐφαίνετο .
καὶ περιστάντες αὐτὸν ἀνέκριναν ἄλλοθεν ἄλλος τίς εἶ ;
καί τίς σ οἶδε ;
καί πόθεν ἐπίστασαι ταῦτα ;
καὶ τὸ πέρας ἐλεγχόμενος οὕτως ὡμολόγησεν εἷς εἶναι τῶν ἱεροσύλων .
οἱ δ Ἴβυκον ἀποκτείναντες οὐχ οὕτως ἑάλωσαν ἐν θεάτρῳ καθήμενοι , καὶ γεράνων παραφανεισῶν πρὸς ἀλλήλους ;
ἅμα γέλωτι ψιθυρίζοντες , ὡς αἱ Ἰβύκου ἔκδικοι πάρεισιν ;
ἀκούσαντες γὰρ οἱ καθεζόμενοι πλησίον , ἤδη πολὺν χρόνον τοῦ Ἰβύκου ὄντος ἀφανοῦς καὶ ζητουμένου , ἐπελάβοντο τῆς φωνῆς καὶ προσήγγειλαν τοῖς ἄρχουσιν .
ἐλεγχθέντες δ οὕτως ἀπήχθησαν , οὐχ ὑπὸ τῶν γεράνων κολασθέντες ἀλλ ὑπὸ τῆς αὑτῶν γλωσσαλγίας ὥσπερ ἐρινύος ἢ Ποινῆς βιασθέντες ἐξαγορεῦσαι τὸν φόνον 0 .
ὡς γὰρ ἐν τῷ σώματι πρὸς τὰ πεπονθότα μέρη καὶ ἀλγοῦντα γίγνεται φορὰ καὶ ὁλκὴ τῶν πλησίον , οὕτως ἡ γλῶττα τῶν ἀδολέσχων ἀεὶ φλεγμονὴν ἔχουσα καὶ σφυγμὸν ἕλκει τι καὶ συνάγει τῶν ἀπορρήτων καὶ κεκρυμμένων ἐφ ἑαυτήν .
διὸ δεῖ πεφράχθαι , καὶ τὸν λογισμὸν ὡς πρόβολον ἐμποδὼν ἀεὶ τῇ γλώττῃ κείμενον ἐπέχειν τὸ ῥεῦμα καὶ τὸν ὄλισθον αὐτῆς , ἵνα μὴ τῶν χηνῶν ἀφρονέστεροι εἶναι δοκῶμεν , οὕς φασιν , ὅταν ὑπερβάλλωσιν 0 .
ἐκ Κιλικίας τὸν Ταῦρον ἀετῶν ὄντα μεστόν , εἰς τὸ στόμα λαμβάνειν εὐμεγέθη λίθον ὥσπερ κλεῖθρον ἢ χαλινὸν ἐμβάλλοντας τῇ φωνῇ , καὶ νυκτὸς οὕτως ὑπερφέρεσθαι λανθάνοντας 0 .
εἰ τοίνυν ἔροιτό τις τὸν κάκιστον ὅστις ἐστὶ καὶ τὸν ἐξωλέστατον ,  οὐδεὶς ἂν ἄλλον εἴποι τὸν προδότην παρελθών .
Εὐθυκράτης μὲν οὖν ἤρεψε τὴν οἰκίαν τοῖς ἐκ Μακεδονίας ξύλοις ὥς φησι Δημοσθένης ·
φιλοκράτης δὲ χρυσίον πολὺ λαβὼν πόρνας καὶ ἰχθῦς ἠγόραζεν ·
Εὐφόρβῳ δὲ καὶ Φιλάγρῳ τοῖς Ἐρέτριαν προδοῦσι χώραν ὁ βασιλεὺς ἔδωκεν .
ὁ δ ἀδόλεσχος ἄμισθός ἐστι προδότης ;
καὶ αὐτεπάγγελτος , οὐχ ἵππους οὐ δὲ τείχη προδιδούς , ἀλλὰ λόγους ἐκφέρων ἀπορρήτους ἐν δίκαις ἐν στάσεσιν ἐν διαπολιτείαις , μηδενὸς αὐτῷ χάριν ἔχοντος 0 ·
ἀλλ ἂν αὐτός ἀκούηται , προσοφείλων χάριν .
ὥστε τὸ λελεγμένον πρὸς τὸν εἰκῆ καὶ ἀκρίτως ἐκχέοντα τὰ ἑαυτοῦ καὶ καταχαριζόμενον οὐ φιλάνθρωπος σὺ γ ἐσσ ·
ἔχεις νόσον , χαίρεις διδούς ἐναρμόττει καὶ πρὸς τὸν φλύαρον ·
οὐ φίλος εἶ σὺ ταῦτα μηνύων οὐ δ εὔνους ·
ἔχεις νόσον , χαίρεις λαλῶν καὶ φλυαρῶν .
ταῦτα δ οὐ κατηγορίαν ἡγητέον ἀλλ ἰατρείαν τῆς ἀδολεσχίας ·
τῶν γὰρ παθῶν κρίσει καὶ ἀσκήσει περιγιγνόμεθα , προτέρα δ ἡ κρίσις ἐστίν .